ai4bharat/Pralekha huggingface dataset:
நிலக்கரி அமைச்சகம்
நிலக்கரி அமைச்சகம் செயல்திறன் வங்கி உத்தரவாத திருத்தத்தில் தளர்வு அளித்துள்ளது
நிலக்கரி அமைச்சகம் நவம்பர் 3, 2022 அன்று 141 நிலக்கரி சுரங்கங்களுக்கான ஏலத்தின் 5-வது சுற்றின் இரண்டாவது நடவடிக்கைகள் மற்றும் 6வது நடவடிக்கையைத் தொடங்கியது. தொழில்துறையினரின் கோரிக்கையை கருத்தில் கொண்டு, எளிதாக தொழில் புரிவதை ஊக்குவிப்பதற்காக, அந்தந்த நிலக்கரிச் சுரங்கங்களுக்கு சுரங்கத் திறப்பு அனுமதி வழங்கப்பட்டவுடன், செயல்திறன் வங்கி உத்தரவாதத்தில்  முதல் திருத்தம் மேற்கொள்ளப்படும் என அமைச்சகம் முடிவு செய்தது.
ஒப்பந்தப்புள்ளி ஆவணத்தின் விதிகளின்படி, வெற்றிகரமாக ஏலம் விடப்பட்ட ஒவ்வொரு நிலக்கரி சுரங்கத்திற்கும் சமர்ப்பிக்கப்படும் செயல்திறன் வங்கி உத்தரவாதம் , ஆண்டு தொடக்கத்தில் ஏப்ரல் மாதத்திற்கான தேசிய நிலக்கரி குறியீட்டின்  அடிப்படையில் ஆண்டுதோறும் திருத்தப்படும். . 2020 ஆம் ஆண்டில் முதல் வணிக நிலக்கரிச் சுரங்க ஏலங்கள் தொடங்கப்பட்டதில் இருந்து என்சிஐ எனப்படும் இந்தக் குறியீடு இரட்டிப்பாகி இருக்கிறது என்பதால், செயல்திறன் வங்கி உத்தரவாதத் திருத்த விதிகளில் தளர்வுகளை வழங்க வேண்டும் என நிலக்கரித் தொழில்துறையினர் கோரிக்கை விடுத்தனர். என்சிஐ குறியீட்டின் அதிகரிப்பு வெற்றிகரமான ஏலதாரர்களுக்கு கணிசமான நிதிச்சுமைக்கு வழிவகுத்தது. ஏனெனில் சுரங்கங்கள் செயல்பாட்டுக்கு முந்தைய கட்டத்தில் உள்ளன. இது சுரங்க செயல்பாட்டு நடவடிக்கைகளுக்கான நிதி கிடைப்பதில் பாதிப்பை ஏற்படுத்துகிறது என அவர்கள் தெரிவித்தனர்.
தற்போது இந்த முதலீட்டாளர்களுக்கு ஏற்ற முயற்சியானது நிலக்கரிச் சுரங்கங்களைச் செயல்படுத்தும் போது ஏலதாரர்களின் நிதிச்சுமையைக் குறைக்கும் என எதிர்பார்க்கப்படுகிறது. அத்துடன் வணிக நிலக்கரிச் சுரங்கங்களின் ஏலத்தில் ஏலதாரர்களின் பங்கேற்பை மேம்படுத்தும் எனவும் எதிர்பார்க்கப்படுகிறது. இதற்கு மாற்றாகவும், நடந்துகொண்டிருக்கும் ஏலத்தில் இந்தத் திருத்தத்தைச் செயல்படுத்துவதற்காகவும், அமைச்சகம் ஏலத்துக்கான காலக்கெடுவை ஜனவரி 13, 2023-ல் இருந்து ஜனவரி 30, 2023 வரை நீட்டித்துள்ளது.
குடியரசுத் துணைத் தலைவர் செயலகம்
நாடாளுமன்ற மைய மண்டபத்தில் மாநிலங்களவைத் தலைவரான குடியரசு துணைத் தலைவர் இன்று உரையாற்றினார்
நமது நாடாளுமன்ற ஜனநாயக வரலாற்றில் ஒரு புதிய அத்தியாயத்தைச் சேர்க்கும் நுழைவாயிலில் நாம் நிற்கும் இந்த முக்கியமான தருணத்தில், நமது மகத்தான எழுச்சிக்காக உங்கள் அனைவரையும் நான் வாழ்த்துகிறேன்.
நமது நாடாளுமன்றத்தின் இரு அவைகளையும், இந்த கம்பீரமான மைய மண்டபத்தையும் கொண்ட இந்த அற்புதமான நாடாளுமன்றக் கட்டிடத்திலிருந்து விடைபெற்று, புதிய மண்டபத்திற்குச் செல்லும்போது, இந்த வரலாற்றைக் காண்பதில் நாம் அனைவரும் உண்மையில் பெருமையடைகிறோம்.
இதே மைய மண்டபத்தில், இந்திய அரசியலமைப்புச் சட்டத்தை உருவாக்கும் கடினமான பணியை நிறைவேற்றும் பயணத்தை அரசியல் நிர்ணய சபை உறுப்பினர்கள் தொடங்கினர்.
இந்த அரங்கில் அரசியல் நிர்ணய சபையில் நடைபெற்ற விவாதங்கள் கண்ணியத்திற்கும் ஆரோக்கியமான விவாதத்திற்கும் எடுத்துக்காட்டாக அமைந்தன. சர்ச்சைக்குரிய பிரச்சினைகள் ஒருமித்த கருத்துடன் அறிவார்ந்த முறையில் விவாதிக்கப்பட்டன. நமது நிறுவனர்களின் இத்தகைய முன்மாதிரியான நடத்தையை நாம் பின்பற்ற வேண்டும்.
தற்சார்பு இந்தியாவின் உதயத்திற்கு சான்றாக, நாடாளுமன்றத்தின் புதிய கட்டிடம் கட்டிடக்கலை அதிசயத்திற்கு அப்பாற்பட்டதாக அமைந்துள்ளது. இது இந்தியாவின் வளமான கலாச்சார பன்முகத்தன்மையின் பிரதிபலிப்பாகும் - இது தேசத்தின் பெருமை மற்றும் ஒற்றுமையின் அடையாளமாகும்.
நாடாளுமன்றத்தின் புதிய கட்டிடம், பாரத் மண்டபம், யஷோபூமி ஆகியவை உலகின் மிகச் சிறந்தவற்றுடன் போட்டியிடும் சமீபத்திய தலைசிறந்த உள்கட்டமைப்புகளாகும். இந்தியாவின் நாளைய எதிர்காலத்தை வடிவமைப்பதில் இந்தப் புகழ்பெற்ற இடங்கள் முக்கியப் பங்கு வகிக்க உள்ளன. முன்னெப்போதும் இல்லாத அளவுக்கு நமது தேசம் வளர்ந்து வருகிறது என்பதையும், இந்த உயர்வு தடுக்க முடியாதது என்பதையும் உலகம் இப்போது உணர்ந்துள்ளது.
அரசியல் நிர்ணய சபையில் தனது இறுதி உரையில் டாக்டர் பி.ஆர்.அம்பேத்கர் கூறியதை மேற்கோள் காட்ட விரும்புகிறேன், "நாம் ஜனநாயகத்தை வடிவமைத்ததில் மட்டுமல்ல, உண்மையில் பராமரிக்க விரும்பினால், நாம் என்ன செய்ய வேண்டும்? என் கருத்துப்படி, நமது சமூக மற்றும் பொருளாதார நோக்கங்களை அடைவதற்கான அரசியலமைப்பு முறைகளை உறுதியாகப் பற்றியிருப்பதைத்தான் முதலில் நாம் செய்ய வேண்டும்." அவரது அறைகூவலுக்கு செவிசாய்ப்போம்.
நாம் மாற்றத்தைக் காணும் இந்த தீர்க்கமான தருணத்தில், பிரதமர் நரேந்திர மோடியின் தொலைநோக்கு பார்வைக்கு பாராட்டுக்கள். ஒரு பில்லியனுக்கும் அதிகமான இதயங்களுக்கு "நவீனத்துவத்துடன் முயற்சி" பலனளித்ததற்காக. மனிதகுலத்தின் ஆறில் ஒரு பகுதியினரின் தலைவிதியை வடிவமைக்கும் இந்த மகத்தான பணியில் அவரது பங்கு என்றென்றும் வரலாற்றில் பொறிக்கப்படும்.
மாண்புமிகு உறுப்பினர்களே, அமிர்த காலத்தில் நாடாளுமன்றத்தின் புதிய கட்டிடத்தை நோக்கிய இந்த வரலாற்று சிறப்புமிக்க பயணம், 2047ஆம் ஆண்டில் ஒரு விஸ்வகுருவாக பாரதத்தை நோக்கிய பயணமாக இருக்க வேண்டும்.
நாம் அனைவரும் ஒன்றிணைந்து நாடாளுமன்றத்தின் புதிய அறைகளை நமது ஜனநாயகக் கோயிலின் கருவறைகளாக மாற்றுவோம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1958759
SM/ANU/SMB/KRS
(Visitor Counter : 36
ஊரக வளர்ச்சி அமைச்சகம்
சுதந்திரத்தின் 75 ஆவது ஆண்டு பெருவிழாவின் ஒருவார கால கொண்டாட்டத்தின் ஒரு பகுதியாக தீன்தயாள் உபாத்யாயா ஊரக இளைஞர்களுக்கான வேலைவாய்ப்பு திட்டத்தின்கீழ் நாடுமுழுவதும் பெண்களை மையப்படுத்திய 174 முகாம்கள் நடத்தப்பட்டன
சுதந்திரத்தின் 75 ஆவது ஆண்டு பெருவிழாவின் ஒருவார கால கொண்டாட்டத்தின் ஒரு பகுதியாக தீன்தயாள் உபாத்யாயா ஊரக இளைஞர்களுக்கான வேலைவாய்ப்பு திட்டத்தின்கீழ் ஊரக மேம்பாட்டுத் துறை மூலம் சர்வதேச மகளிர் தினத்தைக் குறிக்கும் வகையில் 2022 மார்ச் 7 அன்று நாடுமுழுவதும் பெண்களை மையப்படுத்திய 174 முகாம்கள் நடத்தப்பட்டன.
பல்வேறு மாநில ஊரக வாழ்வாதார இயக்கங்கள், மாநில திறன் மேம்பாட்டு இயக்கங்கள், திட்ட அமலாக்க முகமைகள் ஆகியவற்றின் மூலம் வேலைவாய்ப்பு சுதந்திரம் என்ற பொருத்தமான தலைப்பிட்டு நிகழ்ச்சிகள் நடத்தப்பட்டன.
இந்த முகாம்களில் 4,281 பெண்கள் வெற்றிகரமாக ஒன்று திரட்டப்பட்டு அழகுபடுத்துதல் உதவியாளர், சுயவேலை செய்வதற்கான தையல் பயிற்சி போன்ற வகுப்புகளில் அவர்கள் சேர்க்கப்பட்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804675
சட்டம் மற்றும் நீதித்துறை அமைச்சகம்
குழந்தைத் தொழிலாளர்கள் குறித்த 17-வது தேசிய இணைய வழிக் கருத்தரங்கு ஜூன் 12-ம் தேதி ஏற்பாடு செய்யப்பட்டுள்ளது
சர்வதேச குழந்தைத் தொழிலாளர் எதிர்ப்பு தினத்தைக் கடைப்பிடிப்பதன் ஒரு பகுதியாக, குழந்தைத் தொழிலாளர் குறித்த 17-வது தேசிய இணைய வழிக் கருத்தரங்கத்தை 2023 ஜூன் 12-ம் தேதியன்று மத்திய நீதித் துறை, சட்ட அமைச்சகத்தால் ஏற்பாடு செய்யப்பட்டுள்ளது. குழந்தைத் தொழிலாளர்களை அவர்களின் பணித்தளத்திலிருந்து மீ்ட்பதன் மூலம் அவர்களது எதிர்காலத்தை மேம்படுத்துவது குறித்து இந்த கருத்தரங்கில் கவனம் செலுத்தப்படும்.
இந்த இணைய வழிக் கருத்தரங்கில் கலந்து கொள்வதற்கான இணைப்பு பின் வருமாறு:
https://www.youtube.com/@ministryoflawandjustice2954
தொழிலாளர் மற்றும் வேலைவாய்ப்பு அமைச்சகம்
கடந்த ஜனவரி மாதத்தில், தொழிலாளர் வருங்கால வைப்பு நிதி அமைப்பில் 15.29 லட்சம் புதிய சந்தாதாரர்கள் இணைவு
தொழிலாளர் வருங்கால வைப்பு நிதி அமைப்பின் தற்காலிக, ஊதிய தரவு விவரங்கள் இன்று வெளியிடப்பட்டன. இதில் கடந்த ஜனவரி மாதத்தில் 15.29 லட்சம் சந்தாதாரர்கள் இணைந்துள்ளனர்.
கடந்த ஆண்டு டிசம்பர் மாதத்துடன் ஒப்பிடுகையில், கடந்த ஜனவரி மாதம் 2.69 லட்சம் சந்தாதாரர்கள் கூடுதலாக இணைந்துள்ளனர்.
கடந்த ஜனவரி மாதம் சேர்ந்த சந்தாதாரர்கள் 15.29 லட்சம் பேரில், 8.64 லட்சம் பேர் புதிதாக பதிவு செய்தவர்கள். சுமார் 6.65 லட்சம் பேர், பணி மாறுதல் காரணமாக வெளியேறி மீண்டும் இணைந்தவர்கள்.
வயது வாரியாக ஒப்பிடுகையில், 18-25 வயது பிரிவைச் சேர்ந்தவர்கள் 6.90 லட்சம் பேர் இணைந்துள்ளனர். இது ஜனவரி மாதம் சேர்ந்த மொத்த உறுப்பினர்களில் 45.11 சதவீதம் ஆகும். இது முதல் முறையாக வேலை தேடுபவர்கள், அமைப்பு சார்ந்த தொழில் நிறுவனங்களில் அதிகளவில் சேர்ந்துள்ளதை காட்டுகிறது.
மாநில வாரியாக ஒப்பிடுகையில் மகாராஷ்டிரா, ஹரியானா, குஜராத், தமிழ்நாடு மற்றும் கர்நாடகாவைச் சேர்ந்த 9.33 லட்சம் பேர் கடந்த ஜனவரி மாதம் சேர்ந்துள்ளனர். இவர்கள் கடந்த ஜனவரி மாதம் சேர்ந்த மொத்த உறுப்பினர்களில் 61 சதவீதம் என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1807431
எரிசக்தி அமைச்சகம்
சிம்லாவில் அரசு திட்டங்களின் பயனாளிகளுடன் பிரதமர் மோடி நாளை கலந்துரையாடுகிறார்
சுதந்திர தின 75-வது ஆண்டு நிறைவை கொண்டாடும் விதமாக, சுதந்திர அமிர்தப் பெருவிழா நாடு முழுவதும் கொண்டாடப்பட்டு வருகிறது. இந்த கொண்டாட்டங்களின் ஒரு பகுதியாக, ' ஏழைகள் நல மாநாடு” சிம்லாவில் நாளை நடைபெறவுள்ளது. இது நாடு தழுவிய அளவில் அனைத்து மாவட்டங்களிலும் மிகப்பெரிய கலந்துரையாடலாகும். இந்த மாநாட்டின் போது, மத்திய அரசின் 9 அமைச்சகங்கள்/துறைகளால் உள்ள சுமார் 16 திட்டங்கள்/திட்டங்களின் பயனாளிகளுடன் பிரதமர் உரையாடுவார். பிரதமரின் விவசாயிகள் வருவாய் ஆதரவு நிதி, பிரதமரின் இலவச சமையல் எரிவாயு திட்டம், ஊட்டச்சத்து இயக்கம், பிரதமரின் மகப்பேறு உதவித்திட்டம், தூய்மை இந்தியா இயக்கம் , உள்ளிட்ட திட்டங்கள்/திட்டங்களின் தாக்கம் குறித்து பிரதமர் பயனாளிகளுடன் கலந்துரையாடவுள்ளார். இந்த நிகழ்ச்சியின் போது விவசாயிகள், வருவாய் ஆதரவு திட்டத்தின் 11-வது தவணையையாக ரூ.21,000 கோடிக்கு மேற்பட்ட தொகையை பிரதமர் விடுவிக்கவுள்ளார்.
மத்திய மின்துறை, புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், பீகார் மாநிலம் போஜ்பூரிலிருந்து காணொலி வாயிலாக இந்த நிகழ்ச்சியில் பங்கேற்கவுள்ளார். காலை 9.45 மணி முதல் 10.50 மணி வரை நடைபெறும் இந்த நிகழ்ச்சியின் போது, திரு ஆர் கே சிங், போஜ்பூரைச் சேர்ந்த பயனாளிகளுடன் கலந்துரையாடவுள்ளார்.
மாநில தலைநகரங்கள்/ மாவட்ட தலைநகரங்கள்/ நாடு முழுவதும் உள்ள வேளாண் அறிவியல் மையங்களில் மாநில முதலமைச்சர்கள்/ மத்திய/மாநில அமைச்சர்கள் / நாடாளுமன்ற/ சட்டப்பேரவை உறுப்பினர்கள் உள்ளிட்டோர் இதில் பங்கேற்க உள்ளனர். 11 மணி முதல் தேசிய அளவிலான நிகழ்ச்சி தூர்தர்ஷன் தேசிய மற்றும் மண்டல அலைவரிசைகளில் நேரலையாக ஒளிபரப்பு செய்யப்படவுள்ளது.
மனித வள மேம்பாட்டு அமைச்சகம்
தொழில்நுட்ப கற்றல் வசதிகள்.
நாடாளுமன்றத்தின் மக்களவையில் உறுப்பினரின் கேள்வி ஒன்றுக்கு எழுத்துப்பூர்வமாக இன்று பதிலளித்த கல்வி இணை அமைச்சர் திருமதி. அன்னபூர்ணா தேவி கீழ்காணும் தகவல்களை அளித்தார்.
தேசிய கல்வி கொள்கையில் தொழில்நுட்ப பயன்பாடு மற்றும் ஒருங்கிணைப்பு பற்றிய அத்தியாயம் 23 ,மற்றும் ஆன்லைன் மற்றும் டிஜிட்டல் கல்வி பற்றிய அத்தியாயம் 24 உள்ளது. அனைத்து கொள்கை முன் முயற்சிகள் மற்றும் நடவடிக்கைகள் பற்றிய விவரங்கள் இவற்றில் கொடுக்கப்பட்டுள்ளன.
தேசிய டிஜிட்டல் கல்வி கட்டமைப்புக்கான செயல் திட்டம் 2021 ஜூலை 29 அன்று பாரத பிரதமரால் தொடங்கப்பட்டது. டிஜிட்டல் உள்கட்டமைப்பின் மேம்பாட்டிற்கான பன்முகக் கல்வி சூழல் கட்டமைப்பை இது வழங்குகிறது. பள்ளி வாரியங்கள், தன்னாட்சி அமைப்புகள், கற்பவர்கள், ஆசிரியர்கள், நிர்வாகிகள், குறிப்பாக மாநிலங்கள் மற்றும் யூனியன் பிரதேசங்கள் உட்பட அனைத்து பங்குதாரர்களின் சுயாட்சியை இது உறுதி செய்கிறது.
நிஷ்தா எனப்படும் ஒருங்கிணைந்த ஆசிரியர் பயிற்சித் திட்டம் தொடங்கப்பட்டுள்ளது. இது "ஒருங்கிணைந்த ஆசிரியர் பயிற்சியின் மூலம் பள்ளிக் கல்வியின் தரத்தை மேம்படுத்துவதற்கான" திறன் மேம்பாட்டுத் திட்ட மாகும்.. https://itpd.ncert.gov.in // எனும் இணைப்பில் இது குறித்து அறிந்து கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783481
குடியரசுத் தலைவர் செயலகம்
மகாராஷ்டிராவில் குடியரசுத் தலைவர் : சேவைகள் குறித்த நான்காவது உலக கண்காட்சியை தொடங்கி வைத்தார்: இந்தியாவில் உள்ள மிகப்பெரிய திறன் குழு அதற்கு சேவைத் துறையில் இயற்கையான ஆதாரங்களை அளிக்கிறது என்று அவர் கூறினார்
குடியரசுத் தலைவர் திரு. ராம் நாத் கோவிந்த், மும்பையில் இன்று  நான்காவது உலக சேவைகள் கண்காட்சியை தொடங்கி வைத்தார். சேவைகள் துறையில் 12 சாம்பியன் பிரிவுகளுக்கான வலைதளத்தையும் அவர் தொடங்கி வைத்தார்.
நிகழ்ச்சியில் பேசிய குடியரசுத் தலைவர் 100 நாடுகளிலிருந்து இந்த உலக கண்காட்சியில் பங்கேற்க வந்துள்ள சுமார் 500 சர்வதேச பிரதிநிதிகளை வரவேற்பதாக கூறினார். இந்த முயற்சிக்காக குடியரசுத் தலைவர் மத்திய வர்த்தகத் தொழில்துறை அமைச்சகம், மகாராஷ்டிர மாநில அரசு, இந்தியத் தொழில்கள் இணையம், சேவைகள் ஏற்றுமதி மேம்பாட்டு சபை ஆகியவற்றுக்கு பாராட்டுத் தெரிவித்தார். இந்த கண்காட்சி இந்திய சேவைகள் துறையை மேம்படுத்தி, பெரிதுபடுத்தி உலக சேவைத் துறையில் இந்தியாவின் ஈடுபாட்டை விரிவாக்கும் என்று குடியரசுத் தலைவர் நம்பிக்கைத் தெரிவித்தார். சேவைத் துறையில் 12 சாம்பியன் பிரிவுகளுக்கான வலைதளம் தொடங்கப்பட்டிருப்பது புதிய சிறந்த முடிவு என்றும், இதன் மூலம் இந்திய பொருளாதாரத்திற்கு மட்டுமன்றி உலக பொருளாதாரத்திற்கும் பயன் ஏற்படும் என்றும், மேலும் அதிக வேலைவாய்ப்புகள் உருவாகும் என்றும் திரு ராம் நாத் கோவிந்த் கூறினார்.
குடியரசுத் தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்.
==========
(Visitor Counter : 101
சட்டம் மற்றும் நீதித்துறை அமைச்சகம்
தேசிய நீதித்துறை தரவு தொகுப்பு : மின் நீதிமன்றங்கள் திட்டத்தின் கீழ் ஆன்லைன் தளமாக உருவாக்கப்பட்ட உத்தரவுகள், தீர்ப்புகள் மற்றும் வழக்கு விவரங்களின் தரவுத்தளம்.
தேசிய நீதித்துறை தரவு தொகுப்பு  என்பது 18,735 மாவட்ட மற்றும் சார்நிலை நீதிமன்றங்கள் மற்றும் உயர் நீதிமன்றங்களின் உத்தரவுகள், தீர்ப்புகள் மற்றும் வழக்கு விவரங்களின் தரவுத்தளமாகும். இணைக்கப்பட்ட மாவட்ட மற்றும் தாலுகா நீதிமன்றங்களால் நிகழ்நேர அடிப்படையில் தரவுகள் புதுப்பிக்கப்படுகின்றன. இது நாட்டின் அனைத்து கணினிமயமாக்கப்பட்ட மாவட்ட மற்றும் சார்பு நீதிமன்றங்களின் நீதித்துறை நடவடிக்கைகள் / முடிவுகள் தொடர்பான தரவுகளை வழங்குகிறது. அனைத்து உயர் நீதிமன்றங்களும் தேசிய நீதித்துறை தரவு கட்டமைப்பில்  இணைய சேவைகள் மூலம் இணைந்துள்ளன, இது வழக்கு தொடுக்கும் பொதுமக்களுக்கு எளிதாக அணுகும் வசதியை வழங்குகிறது.
எலாஸ்டிக் தேடல் தொழில்நுட்பத்தைப் பயன்படுத்தி இ-கோர்ட்ஸ் சேவைகள் தளத்தின் மூலம், தற்போது 23.58 கோடிக்கும் அதிகமான வழக்குகள் மற்றும் கணினிமயமாக்கப்பட்ட நீதிமன்றங்கள் தொடர்பான 22.56 கோடிக்கும் மேற்பட்ட உத்தரவுகள் / தீர்ப்புகள் தொடர்பான வழக்கு நிலை தகவல்களை மனுதாரர்கள் பெற முடியும். சிவில் மற்றும் கிரிமினல் வழக்குகளுக்கான வழக்கு தரவுகள் என்.ஜே.டி.ஜி.யில் கிடைக்கின்றன, வழக்கின் வயது மற்றும் மாநிலம் மற்றும் மாவட்டத்தின் அடிப்படையில் பகுப்பாய்வு செய்யும் திறன் உள்ளது. நிலுவையில் உள்ள வழக்குகளை அடையாளம் காணவும், நிர்வகிக்கவும், குறைக்கவும் என்.ஜே.டி.ஜி ஒரு கண்காணிப்பு கருவியாக செயல்படுகிறது. வழக்குகளை முடிப்பதில் ஏற்படும் காலதாமதத்தைக் குறைக்க கொள்கை முடிவுகளை எடுப்பதற்கு சரியான நேரத்தில் உள்ளீடுகளை வழங்கவும், வழக்கு நிலுவையைக் குறைக்கவும் இது உதவுகிறது. இது நீதிமன்ற செயல்திறன் மற்றும் அமைப்பு ரீதியான தடைகளை சிறப்பாக கண்காணிக்க உதவுகிறது, இதனால், ஒரு திறமையான வள மேலாண்மை கருவியாக செயல்படுகிறது. நிலத் தகராறுகள் தொடர்பான வழக்குகளைக் கண்காணிக்க, 26 மாநிலங்களின் நில ஆவணங்கள் தரவுகள் என்.ஜே.டி.ஜி உடன் இணைக்கப்பட்டுள்ளன.
2018 ஆம் ஆண்டிற்கான வணிகம் செய்வதை எளிதாக்கும் அறிக்கையில் தேசிய நீதித்துறை தரவு கட்டமைப்பை உலக வங்கி பாராட்டியது, இது வழக்கு மேலாண்மை அறிக்கைகளை உருவாக்குவதை சாத்தியமாக்கியது, இதன் மூலம் ஒப்பந்தங்களை செயல்படுத்துவதை எளிதாக்கியது. இந்திய அரசால் அறிவிக்கப்பட்ட தேசிய தரவு பகிர்வு மற்றும் அணுகல் கொள்கைக்கு  இணங்க, துறை ரீதியான ஐடி மற்றும் அணுகல் விசையைப் பயன்படுத்தி என்.ஜே.டி.ஜி தரவை எளிதாக அணுக அனுமதிக்கும் வகையில் திறந்த பயன்பாட்டு நிரலாக்க அமைப்பு, மத்திய மற்றும் மாநில அரசுக்கு வழங்கப்பட்டுள்ளது. இது நிறுவன வழக்குரைஞர்கள் தங்கள் மதிப்பீடு மற்றும் கண்காணிப்பு நோக்கங்களுக்காக என்.ஜே.டி.ஜி தரவை அணுக அனுமதிக்கும். எதிர்காலத்தில் இந்த வசதியை நிறுவனம் சாரா வழக்குதாரர்களுக்கும் விரிவுபடுத்த உத்தேசிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 194.43 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 194.43 கோடிக்கும் அதிகமான  டோஸ்கள் செலுத்தப்பட்டுள்ளன. 2,48,41,726 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.46 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.07 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.72 சதவீதமாக உள்ளது. கடந்த 24 மணி நேரத்தில் 3,345 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,36,710
இந்தியாவில் கடந்த 24 மணி நேரத்தில் 5,233 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,13,361 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.35 கோடி . வாராந்திரத் தொற்று 1.12 சதவீதமாக உள்ளது. தினசரித் தொற்று விகிதம் 1.67 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1831957
நிதி அமைச்சகம்
நிதியாண்டு 2022-23 இல் தற்போதைய விலைமதிப்பின் அடிப்படையிலான ஒட்டுமொத்த உள்நாட்டு உற்பத்தி 15.4% வளர்ச்சி அடையக் கூடும்
தற்போதைய விலைமதிப்பின் அடிப்படையிலான ஒட்டுமொத்த உள்நாட்டு உற்பத்தி, நிதியாண்டு 2022-23 இல் 15.4% வளர்ச்சியடையும் என்று எதிர்பார்க்கப்படுகிறது. 2021-22 ஆம் ஆண்டில் 19.5%ஆக இருந்தது. உண்மையான ஒட்டுமொத்த உள்நாட்டு உற்பத்தி 7% அதிகரிக்கும் என்று கணிக்கப்பட்டுள்ளது.
இந்த கொள்கையின் படி நிதியாண்டு 2022-23 இல் இந்திய வேளாண் துறை 3.5% வளர்ச்சியடையக் கூடும். இந்த காலகட்டத்தில் வேளாண் ஏற்றுமதிகள் 50.2 பில்லியன் டாலரை எட்டும் என்று எதிர்பார்க்கப்படுகிறது. காரிப் பருவ காலத்தில் உற்பத்தி செய்யப்பட்ட மொத்த உணவு தானியங்களின் மதிப்பு கடந்த ஐந்து ஆண்டுகளில் இந்த காலத்தில் உற்பத்தி செய்யப்பட்ட சராசரி உணவு தானியங்களை விட அதிகமாக, 149.9 மில்லியன் டன்னாக இருக்கும் என்று மதிப்பிடப்பட்டுள்ளது.
நிதியாண்டு 2021-22 இல் 10.3%ஆக இருந்த தொழில்துறையின் வளர்ச்சி, நிதியாண்டு 2022-23 இல் 4.1%ஆக இருக்கக்கூடும். அதேபோல முந்தைய நிதி ஆண்டில் 8.4%ஆக இருந்த சேவை துறைகளின் வளர்ச்சி, நடப்பு நிதியாண்டில் 9.1%ஆக அதிகரிக்கும். விநியோக சங்கிலிகளில் ஏற்பட்டு வரும் தொடர் இடர்பாடுகள் மற்றும் நிலையில்லாத புவி அரசியல் சூழல்களுக்கு இடையேயும் நிதியாண்டு 2022-23 இல் ஏற்றுமதிகள் 12.5% வளர்ச்சி காண உள்ளன.
ரெயில்வே அமைச்சகம்
“மெனு ஆன் ரயில்ஸ்” என்ற புதிய செயலியை ரயில்வே அமைச்சர் திரு. பியூஷ்கோயல் தொடங்கிவைத்தார்
ரயில் பயணத்தின் போது வழங்கப்படும் உணவுப் பொருட்கள் பற்றி ரயில் பயணிகளிடம் விழிப்புணர்வு ஏற்படுத்துவதற்காக ஐ.ஆர்.சி.டி.சி. நிறுவனத்தால் உருவாக்கப்பட்ட “மெனு ஆன் ரயில்ஸ்” என்ற புதிய செயலியை ரயில்வே மற்றும் நிலக்கரித் துறை அமைச்சர் திரு பியூஷ் கோயல் தொடங்கிவைத்தார். இந்த செல்போன் செயலியின் சிறப்பு அம்சங்கள் வருமாறு:
- இந்த செல்போன் செயலியில், ரயில்களில் வழங்கப்படும் அனைத்து வகையான உணவு விவரங்கள் இடம்பெற்றிருக்கும்
- மெயில் / எக்ஸ்பிரஸ் ரயில்களில் நான்கு வகையான உணவு பொருட்கள் விநியோகிக்கப்படுகிறது: குளிர்பானங்கள், காலை சிற்றுண்டி, மதிய உணவு மற்றும் ஒருங்கிணைந்த உணவு தொகுப்பு
- தேனீர், காபி, பாட்டிலில் அடைக்கப்பட்ட குடிநீர், ஜனதா சாப்பாடு, சைவ சாப்பாடு, அசைவ சாப்பாடு, வெஜ் பிரியாணி மற்றும் நான்வெஜ் பிரியாணி உள்ளிட்ட உணவு வகைகளின் விலைகள் இதில் குறிப்பிடப்பட்டுள்ளன. இது ரயில் மற்றும் ரயில் நிலையங்களில்  வழங்கப்படும் உணவு வகைகளுக்கான விலையாகும்.
- ஒருங்கிணைந்த உணவு தொகுப்பின்கீழ், காலை சிற்றுண்டி, மதிய சிற்றுண்டி, மதிய உணவு, அசைவ உணவு, ஜெயின் உணவு, இனிப்பு வகைகள், சர்க்கரை நோயாளிகளுக்கான உணவு போன்ற 96 வகையான உணவு பொருட்கள் உள்ளன
- டிக்கெட் முன்பதிவு செய்யும் போதே உணவு வகைகளையும் முன்கூட்டியே பதிவு செய்யக்கூடிய ராஜ்தானி / சதாப்தி / துராந்தோ வகை ரயில்களில் வழங்கப்படும் உணவு விவரங்களையும் செல்போன் செயலியில் தெரிந்து கொள்ளலாம்
- சதாப்தி ரயில்களில் எக்ஸிக்யூட்டிவ் வகுப்பு மற்றும் சேர்கார் வகுப்புகளில் வழங்கப்படும் உணவு பொருட்களையும் , ராஜ்தானி மற்றும் துராந்தோ ரயில்களில் குளிர்சாதன முதல் வகுப்பு, குளிர்சாதன 2-ஆம் வகுப்பு மற்றும் குளிர்சாதன 3-ஆம் வகுப்பு பெட்டிகளில் பயணம் செய்வோருக்கான உணவு பொருட்களின் விவரத்தை தனித்தனியாக தெரிந்து கொள்ளலாம். துராந்தோ ரயில்களில், படுக்கை வசதியில் பயணம் செய்வோருக்கான உணவு விவரமும் இந்த செயலியில் தெரிவிக்கப்படும். இந்த ரயில்கள் தாமதமாக இயக்கப்படும்போது வழங்கக்கூடிய உணவு விவரங்களும் தெரிவிக்கப்படும்.
- கதிமான் மற்றும் தேஜஸ் ரயில்களில் வழங்கப்படும்  உணவு பொருட்களின் விவரங்களையும் அறிந்து கொள்ளலாம்
- இந்த செல்போன் செயலி ஆன்ட்ராய்டு மற்றும் ஐ.ஓ.எஸ். தளங்களில் கிடைக்கும்
- பயணிகளின் பயன்பாட்டிற்காக வலைதள விவரங்களும் இடம்பெற்றிருக்கும்
- இந்த புதிய செயலி, உணவு பொருட்கள் மற்றும் விலை பற்றி ரயில் பயணிகள் இடையே விழிப்புணர்வு ஏற்படுத்த உதவும். சதாப்தி / ராஜ்தானி / துராந்தோ / கதிமான் / தேஜஸ் ரயில் பயணிகள், தங்களுக்கான உணவு பொருட்களை முன்கூட்டியே பதிவு செய்திருந்தால், என்னென்ன உணவு பொருட்கள் வழங்கப்படுகிறது, அவற்றின் அளவு எவ்வளவு போன்ற விவரங்களும் இந்த செயலியில் தெரிவிக்கப்படும்.
- மெயில் / எக்ஸ்பிரஸ் ரயில்களில் உணவு பொருட்களுக்கு கூடுதல் விலை வசூலிப்பதைத் தடுக்கவும் இந்த செயலி உதவும்.
பிரதமர் அலுவலகம்
பிரதமர் நாளை  சந்த் கபீர் நகருக்குச் செல்கிறார்
பிரதமர் திரு நரேந்திர மோடி நாளை  உத்தரபிரதேசத்தில் உள்ள சந்த் கபீர் நகர் மாவட்டத்துக்கு செல்கிறார்.
பிரதமர் சந்த் கபீர் சமாதியில் அவரது 500-வது நினைவு நாளை முன்னிட்டு அவருக்கு மலரஞ்சலி செலுத்துகிறார். சந்த் கபீர் கல்லறையில் பிரதமர் மலர் போர்வை வைத்து மரியாதை செலுத்துகிறார்.
பிரதமர், சந்த் கபீர் குகைக்கும் சென்று பார்க்கிறார். கபீரின் போதனைகளையும் சிந்தனைகளையும் பிரபலப்படுத்துவதற்காக அமைக்கப்பட உள்ள கபீர் அகாடமியின் அடிக்கல்லை நாட்டும் வகையிலான நினைவு பலகையையும் பிரதமர் திறந்து வைக்கிறார்.
பின்னர், மாகார் என்ற இடத்தில் நடைபெறும் பொதுக்கூட்டத்தில் பிரதமர் உரையாற்றுகிறார். இந்த நிகழ்ச்சியில் ஒரு பகுதியாக ஏற்பாடு செய்யப்பட்டுள்ள கலை நிகழ்ச்சிகளையும் பிரதமர் காண்கிறார்.
------
(Visitor Counter : 72
சுற்றுச்சூழல் மற்றும் வனத்துறை அமைச்சகம்
யமுனை ஆற்றில் அம்மோனிய நைட்ரஜன் : பரிசோதிக்க கூட்டு ஆய்வு, கண்காணிப்புப் படை
யமுனை ஆற்றில் அம்மோனியா நைட்ரஜன் அதிகரிக்கும் பிரச்னைக்குத் தீர்வு காண்பது குறித்து ஆராய, மத்திய மாசு கட்டுப்பாட்டு வாரியமானது, தில்லி, ஹரியானா மாசு கட்டுப்பாட்டு வாரியங்கள், நீர்பாசனத்துறை, தில்லி குடிநீர் வாரிய அதிகாரிகளின் கூட்டத்தை ஜனவரி 4ம் தேதியன்று கூட்டியது.
ஹரியானா, தில்லியில் உள்ள நகரங்களின் குடியிருப்புகள், தொழிற்சாலைகளில் இருந்து வரும் சுத்திகரிக்கப்படாத கழிவு நீர் , டேங்கர் லாரிகள் மூலம் சட்டவிரோதமாக திறந்துவிடப்படும் கழிவு நீர், ஆற்றுப் படுகைகளில் உள்ள கழிவுச் சேறுகள் ஆகியவை யமுனை ஆற்றில் அம்மோனியா நைட்ரஜன் அதிகரிப்புக்கு காரணமாக இருக்கலாம் என இந்த ஆய்வுக் கூட்டத்தில் தெரிவிக்கப்பட்டது.
இதற்காக, தில்லி, ஹரியானா மாசு கட்டுப்பாட்டு வாரியம், நீர்பாசனத்துறை, தில்லி குடிநீர் வாரிய துறையினர் அடங்கிய கூட்டு கண்காணிப்பு படையை உருவாக்க இந்தக் கூட்டத்தில் ஒப்புக் கொள்ளப்பட்டது.
நுகர்வோர் நலன், உணவு மற்றும் பொது விநியோகம் அமைச்சகம்
2020-21ஆம் ஆண்டுக்கான கரும்புப் பருவத்தில் சர்க்கரை ஆலைகள், கரும்புக்கு அளிக்கவேண்டிய நியாயமான இலாபகரமான விலைக்கு அமைச்சரவை ஒப்புதல்.
2020-21 கரும்புப் பருவம்  பருவத்திற்கு சர்க்கரை ஆலைகள் அளிக்கும் கரும்புக்கான நியாயமான இலாபகரமான விலைக்கு  வேளாண் பொருள்களுக்கான மதிப்பு, விலைகள் ஆணையம்  அளித்த பரிந்துரைகளின் படி பிரதமர் திரு.நரேந்திர மோடி தலைமையிலான, பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது. விவரங்கள் வருமாறு:
- 2020- 21 கரும்பு பருவத்திற்கான கரும்பின் எஃப் ஆர் பி குவிண்டால் ஒன்றுக்கு 285 ரூபாய் அடிப்படை மீட்பு விகிதம் 10%
- மீட்பு விகிதத்தில் 10 சதவிகிதத்துக்கு மேல் அதிகரித்தால் ஒவ்வொரு சதவிகிதத்திற்கும் ஒவ்வொரு குவின்டாலுக்கும் 0.1 சதவிகிதம் அதிகம் அதாவது குவிண்டால் ஒன்றுக்கு 2.85 ரூபாய் கூடுதல் தொகை
- மீட்பு விகிதம் குறைய நேரிடும் பட்சத்தில் ஒவ்வொரு குவிண்டாலுக்கும் 0.1 சதவிகிதம் குறைவு அதாவது எஃப் ஆர் பி விலையிலிருந்து 2.85 ரூபாய் குறைவு. இது 10 சதவீதத்திற்கும் குறைவாக, ஆனால் 9.5 சதவீதத்துக்கும் அதிகமாக உள்ள ஆலைகளுக்கு மட்டும் பொருந்தும். 9.5 சதவிகிதம் அல்லது அதற்கும் குறைவாக உள்ள சர்க்கரை ஆலைகளுக்கு விலை, குவிண்டால் ஒன்றுக்கு 270.75 ரூபாயாக நிர்ணயிக்கப்பட்டுள்ளது
கரும்பு விளைவிக்கும் உழவர்களுக்கு, அவர்களது வேளாண் பொருள்களுக்கு நியாயமான, இலாபகரமான விலை கிடைக்க வேண்டும் என்பதை உறுதி செய்ய வேண்டும் என்ற கண்ணோட்டத்துடன், அவர்கள் நலனைக் கருத்தில் கொண்டு விலை நிர்ணயம் செய்யப்படுகிறது. கரும்புக் கட்டுப்பாடு ஆணை, 1966படி, இந்த நியாயமான, இலாபகரமான விலை நிர்ணயிக்கப்படுகிறது. இது நாடு முழுவதும் ஒரே சீராக நடைமுறைப்படுத்தப்படும்.
நிதி அமைச்சகம்
இந்திய தலைமை தணிக்கை அதிகாரி அலுவலகத்தில் துணைத் தலைமை தணிக்கை அதிகாரி பணியிடம் ஒன்றை உருவாக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய தலைமை தணிக்கை அதிகாரி அலவலகத்தில், 17ஆம் நிலை சம்பள விகிதத்தில், துணைத் தலைமை தணிக்கை அதிகாரி  பணியிடம் ஒன்றை  உருவாக்க ஒப்புதல் அளிக்கப்பட்டது.
புதிதாக உருவாக்கப்படும் பதவியில் நியமிக்கப்படுபவர், மாநில தணிக்கை தொடர்பான ஒருங்கிணைப்பு பணிகளுடன், தொலைத்தொடர்பு தணிக்கைப் பணிகள் மற்றும் இந்திய தணிக்கை மற்றும் கணக்குத்துறையில் மேற்கொள்ளப்படும் பல்வேறு தகவல் தொழில்நுட்ப முன்முயற்சிகளை ஒருங்கிணைக்கும் பணிகளை மேற்கொள்வார்.
இப்பணியிடம் ரூ.21 லட்சம்  செலவில் உருவாக்கப்படவுள்ளது.